Názov projektu: Cielené zaradenie detí a mládeže so špecifickými vzdelávacími potrebami do prirodzenej vrstovníckej skupiny

Kód projektu: 22420320030

**Príklad dobrej praxe inkluzívneho vzdelávania**

|  |  |
| --- | --- |
| **Názov príkladu dobrej praxe:** | **Inklúzia dieťaťa s kombinovaným zdravotným postihnutím …** |
| **Názov organizácie,**  **v ktorej sa vykonávala pilotáž:** | **Občianske združenie Iskierka** |
| **Adresa organizácie,**  **v ktorej sa vykonávala pilotáž:** | **Beethovenova 20,917 08 Trnava** |
| **Kraj, štát** | **Trnavský kraj, Slovensko** |
| **Kľúčové slová:** | |
| zdravotné postihnutie, Detská mozgová obrna, prístroj Bemer, celoživotné vzdelávanie, kľúčové kompetencie | |
| **Ciele PDP:** | |
| Cieľom PDP je zlepšenie a uľahčenie Lukášovho zdravotného stavu a potlačenie príznakov, ktoré sú dôsledkom jeho ochorenia, aby sa mohol bez obmedzení a s potrebným elánom začleniť do kruhu svojich priateľov a  mohol si splniť svoj sen, o ktorom zatiaľ iba sníval - o ozajstnom priateľstve a normálnom živote. Zároveň na základe našich praktických skúseností umožniť zdravotne postihnutým rovesníkom využívať magnetoterapiu k zlepšeniu ich zdravotného stavu. Projekt oboznámi dobrovoľníkov z radov študentov s problematikou zdravotného znevýhodnenia. | |
| **Východiská PDP:** | |
| Lukáš   je vozíčkar s ochorením  Detskej Mozgovej Obrny. Je to forma kvadruspastická s postihnutím všetkých štyroch končatín. V dôsledku silnej patologickej nestability nervového systému sa nedokáže sám o seba postarať, je odkázaný na pomoc iného človeka. Lukáš často trpí bolesťami hlavy ,trupu a dolných končatín, kde máva silné svalové kŕče. Ďalej má problémy s trávením a stuhnutými končatinami. A v neposlednom rade treba spomenúť aj problémy psychického razu ako je stav depresie, nechutenstva, strachu z rôznych aktivít. | |

Charakteristika klienta:

Lukáš má 26 rokov od narodenia trpí Detskou mozgovou obrnou, spastickou kvadruparézou. Má postihnuté všetky štyri končatiny, je odkázaný na invalidný vozík. Ukončil povinnú školskú dochádzku v Spojenej škole v Trnave, získal osvedčenie o ukončení 3 ročného vzdelávania v Praktickej škole v Trnave. V súčasnosti je klientom centra Voľného času v Trnave, ktoré je zamerané na rozvíjanie záujmových činností klientov a aktívne využitie voľného času.

**1) Stručná anotácia PDP:**

Na základe našich dlhoročných skúseností, by sme chceli s pravidelným využívaním prístroja Bemer prispieť k zlepšeniu kvality života chlapca s ťažkým zdravotným postihnutím.

**2) Ciele súvisiace s kľúčovými kompetenciami prierezových tém (PT):**

Učiť sa, znamená učiť sa žiť Učiť sa v prípade nášho klienta neznamená len sedieť v škole a realizovať povinnú školskú dochádzku. Proces učenia je zvlášť u ľudí so zdravotným znevýhodnením celoživotný proces hľadania súvislostí a zákonitostí bežného života. Častokrát nám vzniká problém, že vo veku dospievania u podobne postihnutých mladých ľudí, ako je náš klient dochádza k výraznej progresii stavu. Najnevyhnutnejšou požiadavkou je vytvorenie podmienok na zmysluplnú prácu pre túto skupinu ľudí. Klienti nesmú a nebudú robiť prácu, ktorá stráca zmysel, ktorá by bola pre prax nevyužiteľná. Našim cieľom nie je vytvoriť nevyužiteľné zručnosti, ale na základe odborných poznatkov a skúseností so zdravotne znevýhodnenými realizovať ich spoločenský život vzájomne sa podporujúcimi činnosťami, ktoré umožnia kvalitný život so zmysluplnou prácou, adekvátnym odpočinkom a relaxáciou. Na tomto základe budeme uplatňovať systém celoživotného vzdelávania – učiť sa aktívne žiť. To dosiahneme iba vtedy, ak náš klient bude v psychickej a fyzickej rovnováhe. Dúfame, že vďaka prístroju Bemer a našej účasti na PDP naplníme tento náš cieľ.

Kľúčové kompetencie sa preukazujú v praktickom živote klienta. Mať nejaké kompetencie znamená byť takým človekom, ktorý dokáže zvládnuť rôzne životné situácie, dokáže sa primerane ku svojej diagnóze orientovať a vykonávať rôzne činnosti.

Pre nášho klienta sme stanovili nasledujúce kompetencie:

* komunikácia v materinskom jazyku
* kompetencie v oblasti informatických technológií
* naučiť sa učiť
* spoločenské a občianske kompetencie
* kompetencie byť iniciatívny
* kultúrne povedomie a vyjadrovanie

Vychádzame z toho, že nielen pre nášho klienta, ale tak ako pre zdravú populáciu aj pre všetkých ľudí so zdravotným znevýhodnením je dôležité učiť sa poznávať, učiť sa konať, žiť spoločne a byť autentickou osobnosťou.

**3) Popis realizácie príkladu dobrej praxe:**

1. fáza – vyhľadávanie informácií a zdrojov

2.fáza – zakúpenie prístroja Bemer

Stručná charakteristika prístroja*:*

Pristroj BEMER KLASIK pracuje na baze elektro-magnetických impulzov, ktoré pôsobia na ľudský organizmus podporno-liečebným charakterom. Má veľmi široké pole pôsobnosti  čo sa týka ochorení. Môžu ho využívať deti, dospeli i seniori. Tento pristroj je dobre známy aj v lekárskej spoločnosti ktorá, ho využíva vo vysokej miere**.** Terapeutické systémy BEMER sú certifikované lekárske prístroje. Magnetoterapia BEMER je bezbolestná a bez vedľajších účinkov. Vďaka ľahkej obsluhe je vhodná aj na domáce použitie. Bežné elektromagnetické prístroje vytvárajú sínusové, obdĺžnikové, trojuholníkové alebo dvojité trojuholníkové signály. Terapeutický prístroj BEMER vytvára všetky tieto signály súčasne**.** Na základe fyzikálnych princípov, upravené sínusové signály vytvárajú obdĺžnikové, trojuholníkové aj dvojité trojuholníkové signály. Podobne je vytvorený aj BEMER signál.

3. fáza – samotná realizácia projektu- účasť na akciách

– denne práca v centre / maľovanie, pečenie, príprava na samostatný život/

- raz v týždni kanisterapia /terapia so psíkom /

- jednodňové akcie – beseda s poľovníkom, dni zdravia, návšteva kina....

/ na všetkých akciách sa zúčastnili zdravotne znevýhodnený rovesníci a boli realizované

v spolupráci s dobrovoľníkmi/

4. fáza - využívanie prístroja a sledovanie vplyvu na psychický a zdravotný stav klienta

**4) Evaluácia - záverečné zhodnotenie realizácie (klady, zápory a ďalšie doporučenia):**

Vzhľadom ku krátkemu času nevieme objektívne vyhodnotiť vplyv prístroja, ale na základe odporúčania fyzioterapeuta, ktorý pracuje s naším klientom už 15 rokov a má veľmi dobré skúseností s využívaním  prístroja Bemer veríme aj my v jeho priaznivé účinky na zlepšenie Lukášovho života. Veľmi pozitívne vnímame začlenenie klienta v rámci aktivít medzi študentov dobrovoľníkov rovnakej vekovej skupiny, klient lepšie spolupracoval, zvýšilo sa jeho sebavedomie.

**5) Hodnotenie garanta:**

Projekt s názvom „Cielené zaradenie detí a mládeže so špecifickými vzdelávacími potrebami do prirodzenej vrstovníckej skupiny“ naplnil predpokladaný zámer a pri realizácii aktivít splnil očakávané výstupy. Cieľom bolo zlepšenie a uľahčenie života zdravotne znevýhodneného chlapca. Do aktivít boli zapojení rovesníci – zdravotne znevýhodnení mladí ľudia a dobrovoľníci z radov študentov. Realizáciou projektu sme pomohli nielen Lukášovi, ale aj jeho zdravotne postihnutým rovesníkom, ktorí budú na základe našich praktických skúseností využívať magnetoterapiu. V rámci projektu mali študenti možnosť oboznámiť sa s problematikou zdravotne znevýhodnených mladých ľudí.